جیسپر، البرٹا

جیسپر کی خصوصی بلدیہ کینیڈا کے صوبے البرٹا کے مغربی حصے میں واقع ہے۔ یہ قصبہ جیسپر نیشنل پارک کے عین وسط میں ہے اور کینیڈین راکی پہاڑی سلسلے میں اتھابسکا نامی دریائی وادی میں موجود ہے۔ جیسپر صوبائی دار الخلافہ ایڈمنٹن سے 362 کلومیٹر مغرب میں جبکہ بینف شہر سے 290 کلومیٹر شمال میں ہے۔

20 جولائی 2001ء میں اسے خصوصی بلدیہ کا درجہ دیا گیا تھا اور جیسپر کا انتظام و انصرام جیسپر کی بلدیہ اور فیڈرل پارکس کینیڈا ایجنسی کے درمیان منقسم ہے۔

تاریخ 
1813 میں آباد ہونے والا جیسپر ہاؤس پہلے پہل نارتھ ویسٹ کمپنی اور پھر ہڈسن بے کمپنی کے لئے کھالوں کی تجارت کے لئے چوکی بنا۔
جیسپر ہی نام پر جیسپر نیشنل پارک 1907 میں قائم ہوا۔

جغرافیہ 
جیسپر اتھابسکا دریا کی وادی میں موجود ہے۔ یہ وکٹوریا کراس رینجز، پیرامڈ ماؤنٹین، میلگن رینج اور انڈین رج کے درمیان موجود ہے۔ جیسپر کو مغرب سے ملانے کے لئے ییلو ہیڈ ہائی وے اور دی ییلو ہیڈ درہ موجود ہے جو اسے پرنس جارج سے اور مشرق میں ایڈمنٹن سے ملاتا ہے۔ جنوب میں آئس فیلڈ پارک وے بینف اور بینف نیشنل پارک کو جاتا ہے۔

جیسپر کے پاس پیرامڈ جھیل اور جھیل انیت، جھیل ایڈتھ اور دیگر بےشمار چھوٹی جھیلیں موجود ہیں۔ جیسپر ٹرام وے سیاحوں کو وسلر تک لے جاتی ہے جو سکیئنگ کے لئے مشہور ہے۔

ذرائع نقل و حمل 
جیسپر ریلوے سٹیشن کے لئے وی آئی اے ریل ٹرینیں چلاتی ہے۔

آبادی 
جیسپر کی آبادی 2008 کی مردم شماری کے مطابق 4٫745 افراد پر مشتمل ہے۔ ان میں سے 510 افراد غیر مستقل جبکہ 4٫235 افراد مستقل طور پر آباد ہیں۔

تعلیم 
یہاں ایک ایلیمنٹری اسکول اور ایک ہائی اسکول موجود ہے۔

موسم 
جیسپر کا موسم نیم آرکٹک نوعیت کا ہے۔ سب سے زیادہ درجہ حرارت 36.5 ریکارڈ کیا گیا تھا جو 16 جولائی 1941 کو تھا۔ سب سے کم درجہ حرارت -47.2 ڈگری تھا جو 24 فروری 1916 کو ریکارڈ ہوا۔

حوالہ جات

بیرونی روابط 

 
1813ء میں آباد ہونے والے مقامات
البرٹا میں 1995ء کی تاسیسات